

**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2017. október 26-i

rendes/rendkívüli testületi ülésére

|  |  |
| --- | --- |
| Tárgy: | Rendeletalkotás a 2018. évi igazgatási szünetről  |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 190. sz. előterjesztés |
| Mellékletek száma: | 1 db |
| Előzetesen tárgyalja: | Humán BizottságPénzügyi és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra jegyző |
| A döntéshez szükséges többség: | egyszerű/minősített (Mötv. 50. §) |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen/zárt ülésen kell/zárt ülésen lehet tárgyalni (Mötv. 46. § (1)) |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 232. §-a teremti meg annak a lehetőségét, hogy a képviselő-testület a Bonyhádi Közös Önkormányzati Hivatal tekintetében igazgatási szünetet rendelhessen el.

A fent idézett jogszabályhely (3) bekezdése alapján a képviselő-testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről 30/2012. (III. 7.) Korm. rendelet 14. § rendelkezései szerint az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.

Az igazgatási szünet elrendelését két okból tartom fontosnak: egyrészt a dolgozók többsége tartalékolja a szabadságát a karácsony és újév közötti időszakra, aminek következménye, hogy a feladatellátás leállása lenne, másrészt mind a nyári, mind a téli időszakban a hivatal költséghatékonyabb működését segítené elő.

Természetesen – amennyiben a képviselő-testület támogatja a javaslatomat – úgy az ügyfeleket mind a honlapon, mind a város facebook oldalán tájékoztatom az irányadó ügyfélfogadási rendről.

Kérem a Tisztelt Képviselőket, hogy a rendeletet szíveskedjenek megalkotni.

Bonyhád, 2017. október 19.

 Dr. Puskásné Dr. Szeghy Petra

 jegyző

**Bonyhád Város Önkormányzata**

**…/2017. () önkormányzati rendelete**

**a 2018. évi igazgatási szünet elrendeléséről**

(T e r v e z e t)

Bonyhád Város Önkormányzati Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a.) pontjában és a köztisztviselők jogállásáról szóló 2011. évi CXCIX. törvény 232. § (3) bekezdésében kapott felhatalmazás alapján a következőket rendeli el:

1. § A rendelet a Bonyhádi Közös Önkormányzati Hivatalban (továbbiakban: Hivatal) foglalkoztatott köztisztviselőkre és munkavállalókra terjed ki.

2. § A Hivatal 2018. évi munkarendjében, a nyári időszakban az igazgatási szünet 2018. július 23. napjától 2018. augusztus 10. napjáig tart.

3. § A Hivatal 2018. évi munkarendjében, a téli időszakban az igazgatási szünet 2018. december 20. napjától 2019. január 2. napjáig tart.

4. § A rendelet a 2018. január 1. napon lép hatályba és 2019. január 5. napján hatályát veszíti.

Bonyhád, 2017. október …

Filóné Ferencz Ibolya Dr. Puskásné Dr. Szeghy Petra

 polgármester jegyző